
                                                      ANUNŢ CONCURS

[bookmark: _Hlk197990353][bookmark: _Hlk214969399]Primăria Municipiului Medgidia, cu sediul în str.Decebal, nr.35, Jud.Constanta, beneficiară a ajutorului financiar nerambursabil în condiţiile Programului Regional Sud-Est 2021-2027, organizează concurs de ocupare pe perioadă determinată de 22 de luni, 4 ore/zi, luni – vineri, în cadrul proiectului „Consolidare şi eficientizare energetică a Liceului tehnologic “Nicolae Titulescu” - etapa 2 Consolidare”, cod SMIS 325896 a următorului post: 
“Responsabil tehnic cu urmărirea curentă a comportării construcţiilor ” (cod COR 214234) – 1 post 
Cerinţe minime obligatorii privind pregatirea profesională şi experienţa:
- absolvent de studii superioare
- vechime minimum 1 an în specialitatea studiilor
- experienţă minimum 1 an în activități de verificare, control, monitorizare și urmărire a lucrărilor de construcții 
- permis de conducere categoria B

Aptitudini necesare ocupării postului:
- bune abilităţi interpersonale si în comunicare
- capacitate de organizare a muncii şi timpului propriu
- spirit de iniţiativă/capacitate de organizare a muncii în echipă
- bună cunoaştere a limbii române

Atribuţiile postului:
- participă la planificarea şi desfășurarea activităților proiectului în calitate de responsabil tehnic și colaborează cu ceilalți responsabili tehnici din cadrul proiectului;
- informează managerul de proiect cu privire la procedurile ce trebuie realizate pentru implementarea cu succes a proiectului;
- realizează documente din punct de vedere tehnic, impuse de programul de finanțare, în baza informațiilor primite de la managerul de proiect;
- este interfaţă diriginte de şantier – constructor;
- ţine legatura permanent cu dirigintele de şantier, constructorul și proiectantul pentru rezolvarea situaţiilor apărute;
- verifică corespondenşa calitativă și cantitativă între situaţiile de lucrări și proiectul tehnic, împreună cu dirigintele de şantier;
- verifică respectarea specificaţiilor tehnice a materialelor/echipamentelor/lucrărilor;
- supervizează activitatea dirigintelui de şantier;
- semnalează managerului de proiect atât eventualele lucrări suplimentare cât şi orice problemă tehnică apărută pe perioada de derulare a contractului de execuţie lucrări cât și în perioada de garanţie a contractului;
- este responsabil de contractul de execuţie lucrări, verifică ca toate activităţile prevăzute în contract, caietul de sarcini, oferta tehnică și oferta financiară să fie indeplinite și să se desfaşoare în termenul stabilit; 
- urmăreşte încadrarea stadiilor fizice şi valorice în graficul stabilit de constructor;
- acceptă, refuză sau propune îmbunătăţiri ale revizuirii graficului de execuţie a contractului de lucrări;
- urmăreşte derularea investiţiei în conformitate cu graficul de execuţie aprobat; 
- semnalează eventualele daune/defecte la lucrarea de construcție şi stabileşte cu dirigintele de șantier întocmirea unei notificări privind asumarea termenului de remediere de către constructor;
- urmărește ca remedierile să fie executate în termenele stabilite; 
- verifică și semnează situațiile de lucrări transmise de către constructor și asumate de diriginte împreună cu orice alte documente întocmite de către aceștia în baza contractului încheiat; 
- este responsabil pentru contractul privind serviciile de dirigenție de șantier: verifică ca toate activitățile prevăzute în contract, caietul de sarcini, oferta tehnică și oferta financiară să fie îndeplinite și să se desfășoare în termenul stabilit; 
-verifică rapoartele transmise de către dirigintele de șantier și orice alte documente întocmite de către acesta în baza contractului încheiat; 
- întocmește corespondența cu prestatorul (proiectant, verificator, diriginte de șantier) și își asumă procesele verbale înaintate de aceștia;
- întocmește rapoartele de progres din punct de vedere tehnic; 
- răspunde de rezolvarea tuturor problemelor tehnice din cadrul proiectului; 
- participă la vizitele de monitorizare a proiectului;
- participă la ședințele de lucru ale echipei de proiect;
- răspunde la solicitările/clarificările tehnice cerute de către orice organism abilitat în verificarea proiectului; 
- identifică riscurile în proiect și le transmite managerului de proiect cu propuneri de soluționare a acestora;
- îndeplinește și alte sarcini specifice ce apar pe parcursul implementării proiectului, din dispoziția managerului de proiect.

Criterii de punctaj pentru postul antemenţionat:
1. Experienţa profesională – maximum 100 de puncte
2. [bookmark: _Hlk197866193]Proba interviu – maximum 100 de puncte

1. Experienţa profesională – maximum 100 de puncte 
[bookmark: _Hlk202809490]Criterii de punctaj privind vechimea şi experienţa permit autorităţii contractante să se asigure că postul va fi ocupat de o persoană care deţine calităţile, studiile şi experienţa minime necesare să ducă la bun sfârşit atributiile ce ii revin prin fisa postului, fara a pune in pericol implementarea proiectului (prin intârzieri in derularea activităţilor sau declararea neeligibilă a unor cheltuieli din cauza inactiunii sau actiunii necorespunzatoare a ocupantului postului): 
1.1. [bookmark: _Hlk202809674]Vechime în specialitatea studiilor:
· Vechime în specialitatea studiilor mai mare de 7 ani – 20 puncte
· Vechime în specialitatea studiilor între 5 şi 7 ani inclusiv – 15 puncte
· Vechime în specialitatea studiilor între 3 şi 5 ani inclusiv – 10 puncte
· Vechime în specialitatea studiilor între 1 şi 3 ani inclusiv - 5 puncte
· Vechime în specialitatea studiilor mai mică de un 1 an – 0 puncte – candidatul este respins, aceasta fiind o cerinţă minimă obligatorie

1.2. Experiență specifică relevantă pentru activitățile postului 
Se punctează experiența profesională dovedită în activități de verificare, control, monitorizare și urmărire a lucrărilor de construcții, indiferent de natura beneficiarului lucrării, precum și în activități privind respectarea prevederilor legale aplicabile executării lucrărilor de construcții
· Experiență de peste 10 ani – 60 puncte
· Experiență între 7 și 10 ani – 48 puncte
· Experiență între 5 și 7 ani – 36 puncte
· Experiență între 3 și 5 ani – 24 puncte
· Experiență între 1 și 3 ani – 12 puncte
· Experiență sub 1 an – 0 puncte - candidatul este respins, aceasta fiind o cerință minimă obligatorie

Notă! Candidatul va face dovada experienței specifice prin adeverințe emise de angajatori, fișe ale posturilor ocupate anterior, recomandări sau alte documente relevante din care să rezulte perioada și natura activităților desfășurate.
1.3. Competențe și pregătire profesională relevante pentru activitatea postului 
Se punctează competențele profesionale dovedite prin studii, cursuri, instruiri sau experiență relevantă, care contribuie la desfășurarea activităților de urmărire a lucrărilor de construcții și la prevenirea apariției neconformităților pe parcursul execuției, în colaborare cu dirigintele de șantier, inclusiv:
· identificarea din timp a situațiilor care pot conduce la abateri de la proiectul tehnic și de la cerințele aplicabile lucrărilor;
· observarea și semnalarea modificărilor vizibile sau a situațiilor necorespunzătoare apărute în timpul execuției;
· urmărirea respectării proiectului tehnic și a documentației autorizate, în limitele atribuțiilor postului;
· cunoașterea reglementărilor aplicabile lucrărilor de construcții și a procedurilor de semnalare a neconformităților.

Punctaj:
· 3 sau mai multe competențe distincte, relevante și documentate – 20 puncte;
· 2 competențe distincte, relevante și documentate – 10 puncte;
· 1 competență relevantă și documentată – 5 puncte;
· nicio competență relevantă demonstrată – 0 puncte.

Documentele depuse trebuie să permită identificarea competenței dobândite și a legăturii acesteia cu atribuțiile postului. Aceeași calificare sau competență nu se punctează de mai multe ori.
Candidatul poate face dovada îndeplinirii criteriilor de punctaj cu orice documente pe care le consideră relevante (CV datat și semnat însoțit de diplome, atestate, recomandări emise de beneficiari publici şi/sau privaţi, etc). 

Este declarat admis la proba de selecţie a dosarelor candidatul care a obţinut punctajul minim necesar de 50 de puncte.
2. Proba interviu – maximum 100 de puncte
În cadrul interviului, candidatul va răspunde la întrebările comisiei şi va face o prezentare a modului în care acesta propune urmărirea curentă a comportării construcțiilor din punct de vedere al sarcinilor ce îi revin.
Este declarat admis la proba de interviu candidatul care a obţinut punctajul minim necesar de 50 de puncte.

Punctajul minim de promovare a concursului este de 50 de puncte şi se calculează ca medie aritmetică a celor 2 probe.

Bibliografie:
- Legea nr.10/1995 privind calitatea în construcţii (r2) cu modificările şi completările ulterioare.
- Legea nr.169/2026  privind Codul amenajării teritoriului, urbanismului şi construcţiilor.
- H.G. nr.766/1997 pentru aprobarea unor regulamente privind calitatea în construcţii cu modificările   şi completările ulterioare în special regulamentul privind urmărirea comportării în exploatare, intervenţiile în timp şi postutulizarea construcţiilor.
- H.G. nr. 273/1994 privind aprobarea Regulamentului privind recepţia construcţiilor cu modificările şi completările ulterioare

Procedura de selectare si angajare a personalului pentru postul antemenţionat, presupune parcurgerea următoarelor etape:

Etapa I
Persoanele interesate sunt rugate să depună un dosar care va conţine: cerere înscriere, copie carte de identitate, cazier judiciar, adeverinţă medicală de la medicul de familie cu menţiunea “apt pentru angajare”, adeverinţe vechime, CV (model Europass) şi copii ale documentelor care pot dovedi îndeplinirea cerinţelor minime obligatorii privind pregătirea profesională şi experienţa, precum şi a documentelor care fac dovada îndeplinirii criteriilor de punctaj de la punctul 1.Experienţa profesională, la sediul primăriei municipiului Medgidia, din str.Decebal, nr.35, Compartimentul Resurse Umane, SSM şi P.S.I.,  în termen de 10 zile lucrătoare de la data afişării anunțului, respectiv în perioada 02.11.2026 – 13.11.2026 până la ora 14,00. 
Etapa II
Toti candidaţii care îndeplinesc cerinţele minime obligatorii se califică pentru proba interviu. Acesta va avea loc în termen de 2 zile lucrătoare de la data comunicării rezultelor obţinute în urma soluţionării contestaţiilor.
Se asigură respectarea condiţiilor legale privind numărul maxim de ore lucrate şi cumulul de funcţii.

        PRIMAR
             Valentin VRABIE



Serviciul RU, SSM şi Administrativ
                                                                                                              Anghel Mădălina Adriana



[bookmark: _Hlk215044224]Afişat astăzi 02 noiembrie 2026,  la sediul și pe pagina de internet a Primăriei Municipiului Medgidia.

